《送熊生硎初入堆蓝书碑》
明代·区怀瑞

砻云第几层，欲往未之能。以我有为法，传君无尽灯。

镌来蓝顶玉，何异剡溪藤。觅得前身慧，分香与定僧。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。